Division of Property and Account of a Beer Shop
Material: papyrus
Place: Arsinoites
Categories: Vertrag
Aufteilung
Besitz
Testament
Land (heiliges)
Bewässerung
Weinbau
Fischerei
Versorgung
Alter
ἔτους ἑβδόμου Τιβερίου Κλαυδίου Καίσαρος Σεβαστοῦ Γερμανικοῦ Αὐτοκράτορος μηνὸς Νέου Σεβαστοῦ πέμπτῃ ἐν Τεβτύνι τῆς Πολέμωνος μερίδος τοῦ Ἀρσινοείτου νομοῦ. ὁμολογεῖ Ψῦφις ὃς καὶ Ἁρποχρατίων Σεραπίωνος τοῦ καὶ Μαρεπκέμιος, ὡς ἐτῶ 
ἑξήκοντα ἐννέα  οὐλὴ ἀντικνημίωι, μεμερικέναι ἀπὸ τοῦ νῦν τοῖς γεγονόσι αὐτῷ ἐξ ἧς σύνεστιν ἀγράφους γυναικὸς Τετοσίρεως τῆς καὶ Διονυσίας Μάρωνος τοῦ καὶ Μαρεψήμιος ὑειοῖς Ὀννώφρι καὶ Ψύφι καὶ τῷ τοῦ ἑτέρου αὐτοῦ ὑειοῦ 
Ψενκήβκιος, ὃς τετελεύτηκεν, ὑειῷ Ψενκήβκι καὶ ταῖς γεγονυείαις ἐκ τῆς αὐτῆς Τετοσίρεως θυγατράσι Ταμαρῆτι καὶ Θαυβάστι, τῷ μὲν Ὀννώφρει τὴν ὑπάρχουσαν αὐτῷ Ψύφι τῷ καὶ Ἁρποχρατίωνι περὶ τὴν προκιμένην κώμην 
Τεβτῦνιν εἱερὰν γῆν Σεκνεβτύνεως θεοῦ γῆς ἀρούρας τρεῖς  λεγομένας χερσοκοπῶν, ὧν γίτονες τούτων νότου διο͂ρυξ λεγομένη Τακέτωνος, βορρᾶ δημοσία γῆι καὶ ἐπί τι μέρος χέρσος, λιβὸς δημοσία γῆι, ἀπηλιώτου πρότερον Κοννᾶτος 
λεγομένου κλῆρος νυνεὶ δὲ Ἡρακλήου νεωτέρου τοῦ Ὀρσενούφεως κλῆρος· καὶ τῷ αὐτῷ Ὀννώφρι τὸ ὑπάρχον τῷ αὐτῷ Ψύφι τῷ καὶ Ἁρποχρατίωνι παστοφόριον λεγόμενον πρότερον Ἀτέσεως ἐντὸς τοῦ ἐντὸς περιβόλου τοῦ ἐν τῇ κώμῃ εἱεροῦ Κρόνου θεοῦ 
μεγάλου· καὶ τοῖς προγεγραμμένοις ἑαυτοῦ ὑειοῖς Ὀννώφρι καὶ Ψύφι καὶ τῷ ἑαυτοῦ ὑειωνῷ Ψενκήβι τοῖς τρισὶ  τὴν ὑπάρχουσαν τῷ αὐτῷ Ψύφι τῷ καὶ Ἁρποχρατιωνίωνι περὶ τὴν αὐτὴν κώμην Τεβτῦνιν εἱερὰν γῆν Σούχου θεοῦ, ἡ δὲ γῆ ἀπὸ ἐκκοπῆς ἀμπέλου, 
ἄρουραν μίαν τέταρτον ἑκκαιδέκατον , καὶ τὸ ἐπιβάλλον μέρος ὑποδοχίου καὶ ὕδατους καὶ ἰχθύας καὶ χοὸς καὶ φρέαθος καὶ κηλωνείων καὶ μαγδώλου καὶ τῶν συνκυρώντων πάντων κυνο͂ν καὶ ἀδιερέτων πρὸς τὴν προγεγραμμένην Τετοσῖριν τὴν 
καὶ Διονυσίαν, ἑκάστωι αὐτῶν κατὰ τὸ τρίτον μέρος· καὶ τοῖς αὐτοῖς τρισὶ  Ὀννώφρι καὶ Ψύφι καὶ Ψενκήβκι τὰς ὑπαρχούσας τῷ αὐτῷ Ψύφι τῷ καὶ Ἁρποχρατίωνι ἐν τῇ αὐτῇ κώμηι Τεβτύνι ἐν μιᾷ  σφραγῖδει οἰκίας τρῖς  καὶ αἴθρια δύο  καὶ εἴσοδοι καὶ ἔξο
δοι, μία  μὲν δίστεγος λεγομένη ἐλεούργιν, ἡ δὲ δευτέρα τρίστεγος καὶ αἴθριον καὶ εἴσοδος καὶ ἔξοδος, ἡ δὲ τρίτη δίστεγος λεγομένη ἐξέδρα καὶ αἴθριον καὶ εἴσοδος καὶ ἔξοδος· καὶ τοῖς αὐτοῖς τρισὶ   Ὀννώφρι καὶ Ψύφι καὶ Ψενκήβκι τὴν ὑπάρχουσαν τῷ αὐ
τῷ Ψύφι τῷ καὶ Ἁρποχρατίωνι ἐν ἑτέρᾳ σφραγῖδι ἀπὸ λιβὸς τοῦ ἐν τῇ κώμῃ δρόμου θεοῦ Σεκνεβτύνεως πλησίον Ἰσιήου εἱεροῦ ἀμφόδου οἰκίαν παλαιὰν δίστεγον καὶ αἴθριον λεγόμενων Νίνιτος, καὶ πρὸς τούτοις ἓν ἥμυσον μέρος ἀπὸ μερῶν πέντε  πα
τρικῶν οἰκοπέδων καὶ ψιλῶν τόπων κυνῶν καὶ ἀδιερέτων· καὶ ὁμοίως τοῖς αὐτοῖς τρισὶ  Ὀννώφρι καὶ 
Ψύφι καὶ Ψενκήβκι τὸ ὑπάρχων τῷ αὐτῷ Ψύφι τῷ καὶ Ἁρποχρατίωνι ἓν ἥμυσον μέρος ἀπὸ μερῶν πέντε  ἑτέρων παστοφορίων πέντε  κυνῶν 
καὶ ἀδιερέτων ἐντὸς περιβόλων τοῦ ὄντος ἐν Τεβτύνι εἱεροῦ Κρόνου θεοῦ μεγάλου· καὶ ὁμοίως τοῖς αὐτοῖς τρισὶ  Ὀννώφρι καὶ Ψύφι καὶ Ψενκήβκι τὴν ὑπάρχουσαν τῷ αὐτῷ Ψύφι τῷ καὶ Ἁρποχρατίωνι ἐντὸς τοῦ ἐκτὸς περιβόλου τοῦ αὐτοῦ εἱεροῦ ἀπὸ 
λιβὸς τοῦ ἐντὸς τῆς πύλης δρόμου χορτοθήκη λεγομένη πρότερον Μαρεψήμιος λεσώνου, ἐπὶ δὲ τῶν προκιμένων οἰκοπέδων πάντων καὶ παστοφορίων ὁμοίως ἑκάστῳ αὐτῶν Ὀννώφρι καὶ Ψύφι καὶ Ψενκήβκι κατὰ τὸ τρίτον μέρος πλὴν τοῦ προκιμένου 
καὶ μεμερισμένου τῷ Ὀννώφρι μόνῳ παστοφορίου λεγομένου πρότερον Ἀτέσεως· καὶ τοῖς αὐτοῖς τρισὶ  Ὀννώφρι καὶ Ψύφι καὶ Ψενκήβκι τὴν ὑπάρχουσαν τῷ αὐτῷ Ψύφι τῷ καὶ Ἁρποχρατίωνι παιδίσκην δούλην, ᾗ ὄνομα Τύχηι ἡι καὶ Ταπάεις, καὶ ταύτης ἔκγονα 
θηλυκὰ δύο , αἷς ὀνόματα Θαῆσις καὶ Θαυβᾶς σὺν τοῖς ἐπεσομένοις ἐξ αὐτῶν δουλικοῖς ἐκγόνοις, ὁμοίως ἑκάστῳ αὐτῷ αὐτῶν Ὀννώφρι καὶ Ψύφι καὶ Ψενκήβκι κατὰ τὸ τρίτον μέρος ἐπὶ δὲ τῶν προκιμένων τῆς τε εἱερᾶς γῆς ἀρούρης μιᾶς τετάρτου ἑκκεδεκάτου  καὶ οἰκο
πέδων πάντων καὶ τοῦ ἑνὸς ἡμίσους μέρους ἀπὸ μερῶν πέντε  πατρικῶν παστοφορίων πέντε  καὶ χορτοθήκης καὶ παιδισκῶν πάντων κυνῶν κυνῶν καὶ ἀδιερέτων πρὸς ἑαυτοὺς τοὺς τρῖς , ἐπὶ δὲ πάντων τῶν οἰκοπέδων 
καὶ παστοφορίων, ὧν αἱ γιτνίαι διὰ τῶν περὶ τού
των οἰκονομιῶν δηλοῦνται· καὶ ὁμοίως μεμερικέναι ὁ αὐτὸς Ψῦφις ὃς καὶ Ἁρποχρατίων ἀπὸ τοῦ νῦν καὶ ταῖς προγεγραμμέναις ἑαυτοῦ θυγατράσι Ταμαρῆτι καὶ Θαυβάστι, τῇ μὲν Ταμαρῆτι ἃς προσενήνεχαιν αὐτῇ ἔτι πάλαι ὁ αὐτὸς Ψύφις ὃς καὶ Ἁρποχρατίων, διʼ ἧς 
ἔθετο ἡ Ταμαρῆς πρὸς τὸν ἑαυτῆς ἄνδρα Μαρεψήμιον Ψύφεως συνγραφῆς τροφίτιδος, περὶ Τεβτῦνιν κλήρου κατοικικοῦ ἀρούρας τρῖς  ἢ ὥσων ἐὰν ὦσι ἐν μιᾷ  σφραγῖδι ἐν τῷ ἀπὸ βορρᾶ λεγομένου Νουμηνίου κλήρωι, ὧν αἱ γιτνίαι διὰ τῆς συνγραφῆς τροφίτιδος δηλοῦνται· 
καὶ τῇ Θαυβᾶστι ἐν τῷ αὐτῷ λεγομένῳ Νουμηνίου κλήρωι ἐκ τοῦ πρὸς νότου μέρους ἐν ἑτέρᾳ σφραγῖδι κλήρου κατοικικοῦ ἀρούρας δύο  ἢ ὥσων ἐὰν ὦσι, ὧν αἱ γιτνίαι καὶ τούτων διὰ τῶν περὶ τούτων οἰκονομιῶν δηλοῦνται· καὶ ταῖς αὐταῖς Ταμαρῆτι καὶ Θαυβάστι ἃ προσ
ενήνεκεν αὐταῖς ὁ αὐτὸς Ψῦφις ὃς καὶ Ἁρποχρατίων μέρη οἰκίας καὶ τόπων λεγομένων Πάβιτος· καὶ τοῖς αὐτοῖς προγεγραμμένοις τρισὶ  Ὀννώφρι καὶ Ψύφι καὶ Ψενκήβκι πάντα ὅσα ποτὲ ἐὰν καταλίψῃ ὁ αὐτὸς Ψῦφις ὃς καὶ Ἁρποχρατίων σκεύη καὶ ἐπίπλωα καὶ ἐνδομε
νέα καὶ ἐνοφιλόμενα καὶ κτήνη παντῦα, ἑκάστῳ ὁμοίως κατὰ τὸ τρίτον μέρος· παροῦσα δὲ ἡ τοῦ αὐτοῦ ὁμολογοῦντος Ψύφεως τοῦ καὶ Ἁρποχρατίωνος γυνὴι ἡ προγεγραμμένηι Τετοσῖρις ἡ καὶ Διονυσία Μάρωνος τοῦ καὶ Μαρεψήμιος ὡς ἐτῶν ἑξήκοντα  οὐλὴ 
πήχει ἀριστερᾷ, ἡ καὶ συνχωροῦσα ὁμοίως ἀπὸ τοῦ νῦν τὸν ὑπάρχοντα αὐτῇ περὶ μὲν Κερκῆσιν τῆς αὐτῆς μερίδος κλήρου κατοικικοῦ ἀρούρας ἐννέα  ἐν μιᾷ  σφραγῖδι, καὶ περὶ τὴν αὐτὴν κώμην Κερκῆσιν ἐν ἑτέρᾳ σφραγῖδι γῆς ἀμπελίδιτος ἀρούρας τρῖς , καὶ τὴν ὑπάρχουσαν 
τῇ αὐτῇ Τετουσίρι τῇ καὶ Διονυσίᾳ περὶ τὴν προκιμένην κώμην Τεβτῦνιν, πρὸς ἣν μεμέρεκεν καθὼς πρόκιται ὁ προγεγραμμένος Ψῦφις ὃς καὶ Ἁρποχρατίων εἱερὰν γῆν, ὁμοίως εἱερὰν γῆν Σούχου θεοῦ ἄρουραν μίαν τέταρτον ὄγδουν δυτριακοστόν · καὶ ὁμοίως τὸ ἐπιβάλλον μέρος 
ὑποδοχίου καὶ ὕ[δατ]ους καὶ ἰχθύας καὶ χοὸς καὶ φρέαθος καὶ κηλωνήων καὶ μαγδώλου καὶ τῶν συνκυρώντων πάντων κυνῶν καὶ ἀδιερέτων πρὸς τὸν προγεγραμμένον Ψῦφιν τὸν καὶ Ἁρποχρατίωνα τοῖς μὲν προγεγραμμένοις ἑαυτῆς ὑειοῖς Ὀννώφρι καὶ Ψύφι, τῷ μὲν 
Ὀννώφρι κατὰ τὸ τρίτον μέρος τῆς περὶ τὴν προκιμένην Τεβτῦνιν εἱερὰν γῆν Σούχου ἀρούρης μιᾶς τετάρτου ὀγδώου δυτριακοστοῦ , καὶ τῷ Ψύφι καὶ Ψενκήβκι τὰ λοιπὰ μέρη δύο  τῆς αὐτῆς εἱερᾶς γῆς· ὁμοίως καὶ τῷ αὐτῷ Ψύφι ἀπὸ τῶν περὶ Κερκῆσιν κατοικικῶν κλήρων 
ἀρουρῶν ἐνέα  ἀρούρας τρῖς , καὶ τῷ αὐτῷ Ψύφι ἀπὸ τῶν περὶ τὴν αὐτὴν κώμην Κερκῆσιν ἐν τῇ δευτέρᾳ  γῆς ἀμπελίδιτος ἀρουρῶν τριῶν  ἄρουραν μίαν · καὶ τοῖς ἑαυτῆς ὑειωνοῖς Ψενκήβκι Ψενκήβκιος καὶ Ψύφι Ὀννώφρεως, τῷ μὲν Ψενκήβκι ἀπὸ τῶν περὶ Κερκῆσιν λοιπῶν κατοι
κικῶν κλήρων ἀρουρῶν ἓξ  ἀρούρας τρῖς · καὶ τῷ αὐτῷ Ψενκήβκι ἀπὸ τῶν ἐν τῇ δευτέρᾳ σφραγῖδι γῆς ἀμπελίδιτος λοιπῶν ἀρουρῶν δύο  ἄρουραν μίαν · καὶ τῷ προγεγραμμένῳ υἱωνῷ Ψύφι Ὀννώφρεως, ἃς προσενήνεχεν αὐτῷ ἡ αὐτὴ Τετουσῖρις ἡ καὶ Διονυσία ἔτι πάλαι διʼ ἧς ἔθετο ὁ αὐτὸς 
Ψῦφις πρὸς τὴν ἑαυτοῦ γυναῖκα Θαῆσιν Μαρεψήμιος συνγραφῆς τροφίτιδος, τὰς περὶ Κερκῆσιν λοιπὰς τοῦ κατοικικοῦ κλήρου ἀρούρας τρῖς · καὶ τῷ αὐτῷ Ψύφι ὁμοίως περὶ τὴν αὐτὴν Κερκῆσιν τὴν λοιπὴν τῆς γῆς ἀμπελίδιτος ἄρουραν μίαν , ὧν αἱ γιτνίαι καὶ τῶν περὶ Κερκῆσιν καὶ τῆς περὶ 
Τεβτῦνιν εἱερᾶς γῆς τῶν ἐπὶ τὸ αὐτὸ ἀρουρῶν τῆς εἱερᾶς γῆς ἀρο δύο ἡμίσους ὀγδώου ἑκκεδεκάτου δυτριακοστοῦ  διὰ τῶν περὶ τούτων οἰκονομιῶν δηλοῦνται· κατὰ δὲ ὧν μεμέρικεν καὶ συνκεχώρηκεν ἀπὸ τοῦ νῦν ἃ ἑκάστῳ συνκεχώρηκεν καθὼς πρόκιται, μὴ ἔχιν αὐτοὺς τοὺς προγεγραμμένους 
Ψῦφιν τὸν καὶ Ἁρποχρατίωνα καὶ τὴν Τετοσῖριν τὴν καὶ Διονυσίαν τὴν κατὰ τῶν προγεγραμμένων ἁπάντων ὁλοσχερῆι ἐξουσίαν μήτε πωλῖν μηδὲ ὑποτίθεσθαι μηδὲ ἐξαλλοτριοῖν μηδὲ ἑτέροις καταλίπιν μηδὲ ἄλλως πως καταχρηματίσε κατὰ μηδεμίαν παρεύρεσιν, ἀλλὰ 
τούτους κυρίους εἶνε καθʼ ὧν καὶ ἔχιν αὐτοὺς τὴν ἐξουσίαν πωλεῖν καὶ ὑποτίθεσθαι καὶ ἐξαλλοτριοῖν καὶ μισθοῖν τρώπῳ ᾧ ἐὰν ἑρῶνται, μὴ προσδυομένων τῆς τοῦ Ψύφεως τοῦ καὶ Ἁρποχρατίωνος καὶ τῆς Τετουσίρεως τῆς καὶ Διονυσίας παρουσίας κατὰ μηδεμίαν παρεύρεσι. καὶ αὐτοὺς δὲ τοὺς 
προγεγραμμένους Ὀννῶφριν καὶ Ψῦφιν καὶ Ψενκῆβκιν ἐπάνανκον καὶ αὐτοὺς χωρηγήσιν τοῖς προγεγραμμένοις Ψύφι τῷ καὶ Ἁρποχρατίωνι 
καὶ τῇ Τετοσίρι τῇ καὶ Διονυσίᾳ ἐφʼ ὃν χρόνον περίεισιν κατὰ μῆνα ἕκαστον οἱ τρῖς  πυροῦ ἀρτάβας δύο  καὶ ἐλέου κοτύλας ἓξ  καὶ καθʼ ἔτος 
εἰς λόγον δαπάνης καὶ ἱματισμοῦ ἀργυρίου δραχμὰς τριακοσίας · οἱ δὲ αὐτοὶ τρῖς  ἀποδώσουσι ὁμοίως ἐπάνανκον ἃ ἐὰν φανῶσι ὀφείλοντες οἱ αὐτοὶ ὁμολογοῦντες εἴτοι κατʼ ἔνγραπτον ἀσφαλείας ἢι διὰ χιρὸς ἢ ἐπιφόρους ἢ δημοσίων. ἔτι δὲ καὶ ποιήσονται οἱ αὐτοὶ τρῖς  ἐάνπερ τε
λευτήσωσι οἱ αὐτοὶ ὁμολογοῦντες τὴν τῶν αὐτῶν δύο  κηδίαν καὶ περιστολὴν κατὰ ἀξίαν τοῦ βίου ἕκαστος κατὰ τὸ τρίτον. ἧς ἐπεγράψατο κύριος τῆς προγεγραμμένης Τετοσίρεως τῆς καὶ Διονυσίας τοῦ τῆς ἀδελφῆς αὐτῆς Θερμούθεως ὑειοῦ Μαρεψήμιος τοῦ καὶ Καλάμου Μα
ρεψήμιος, ὡς ἐτῶν τεσσαράκοντα  οὐλὴ μετώπῳ μέσῳ. εὐδοκοῦσι δὲ οἱ προγεγραμμένοι Ὀννῶφ ὡς  με οὐλ ὀφρύει δεξιᾷ καὶ Ψῦφις ὡς  λγ ουʼλ μετώπ μέσῳ καὶ Ταμαρρῆς ὡς  μβ οὐλ πήχι ἀριστερῷ καὶ Θαυβᾶστις ὡς  λθ οὐλ ῥινὶ ἐξ ἀριστερῶν καὶ Θαῆσις ὡς  κβ οὐ πήχι ἀριστερῷ καὶ ἡ τοῦ Ψενκήβ μήτηρ 
Ταμαρῆς Μαρσισούχ ὡς  λη οὐλ ὀφρύ ἀριστε ἄκρᾳ, μετὰ κυρίων τῆς μὲν Ταμαρή τοῦ ἀνδρὸ Μαρεψήμιος τοῦ καὶ Κεφαλᾶτος Ψύφεω ὡς  με φακὸ ὀφρύει ἀριστερ καὶ τῆς Θαήσιος  ὁ προγεγραμμέν ἀνὴρ Ψύφεως ὡς  κζ οὐλ μετώπῳ ἐξ ἀριστερῶν παρʼ ὀφρὺν καὶ τῆς Θαυβάστιος Διονυσίου τοῦ Μάρωνο ὡς  ξϛ οὐλ καρπ δεξιῶι 
τῇ ὁμολογίᾳ ταύτηι, οἷς καὶ ἐξ ἀναγνώσεως πεπισμένοι εἰσίν. ὑπογρ προγεγραμμένων τῆς μὲν Τετοσίρεως ὁ προγεγραμμένος καὶ ἐπιγραψάμενος αὐτῆς κύριος Μαρεψήμιος ὃς καὶ Κάλλαμος Μαρεψή, καὶ τῆ Ταμαρρή Μαρσισούχ  τοῦ ἑαυτῆ ἀδελφοῦ Πακήβκιος ὡς  κη οὐλὴ ὑπὸ  μέσον ὑπογρ Ὀννο͂φρις Μαρσισούχ ὡς  νε οὐ ἀστρα ποδ δεξ. 
 Ψοῖφις ὣς καὶ Ἁρποχρατείων Σαραπίωνος τοῦ καὶ Μαρεπκέμιος ὁμολογῶι μεμερικέναι ἀπὸ τοῦ νῦν τοῖς προγεγραμμένοις μου υἱοῖς καὶ θυκατράσι μου καὶ υἱωινῷ τὰ προκίμενα ὑπάρχοντά μοι ἑκάστωι αὐτῶν ὡς πρόκιται καθὼς ἐπʼ οἷς Ψῦφις ὃς καὶ Ἁρποκρατείων ὑπηγωίρευσα, καθʼ ὧν καὶ μὴ 
ἔχειν με τὴν ἐξοσίαν πολεῖν μηδὲ ὑποτείθεσθαι μηδὲ ἐξαλλοτριοῖν μηδὲ ἑτέροις ἀπομερίζειν εἰ μὴ τοῖς προγεγραμμένοις καθὼς πρόκιται, οἷς καὶ ἐξ ἀναγνώσεως πέπεισμαι  Τετουσῖρις ἡ καὶ Διονυσίας Μάρωνος τοῦ καὶ Μαρεψήμιος μετὰ κυρίου ἐμοῦ τοῦ τῆς ἀδελφῆς 
αὐτῆς Θέρμουτις υἱοῦ Μαρεψήμιος τοῦ καὶ Καλάμου Μαρεψήμιος ὁμολογῶι εὐτοκῖν τῇ προκιμένῃ μεριτείᾳ. ἐγὼ αὐτὴ ἡ Τετουσίριος ἡ καὶ Διονυσία ὁμολογῶι καἰγὼι αὐτὴ ἡ Διονυσία συνγεχοριγένε ἀπὸ τοῦ νῦν τοῖς προγεγραμμένοις μου υἱοῖς καὶ υἱονοῖς ἃ ἑ
κάστῳ συνγεχώρεκα καθὸς πρόκιται, καθʼ ὧν καὶ μὴ ἔχιν με τὴν κατʼ αὐτῶν ἁπάντων ὁλοσχερῆ ἐξουσίαν πολῖν μήτε ὑποτίθαισθε μήτʼ ἐξαλλοτριοῖν μήτε ἑτέροις καταλίπιν μήτε συνχωρῖν, ἀλλὰ τούτους κυρίους εἶνε, καθʼ ὧν καὶ ἔχιν αὐ
τοὺς τὴν ἀπὸ τοῦ νῦν κατʼ αὐτῶν πολῖν καὶ ὑποτίθαισθε καὶ ἐξαλλοτριοῖν καὶ μισθοῖν τρόπῳ ο ἐὰν ἑρῶντε ἀπαραποδίστως μὴ προσδυομένων τῆς ἐμῆς παρουσίας καθὼς ὁ προγεγραμμένος μου ἀνὴρ Ψῦφις ὣς καὶ Ἁρποχρατίων συνγεχώ
ρηγεν καθὸς πρόκιται, οἷς καὶ ἐξ ἀνακνώσιος πέπισμε. Μαρεψῆμις γέγραφα ὑπὲρ τῆς Τετουσίριος τῆς καὶ Διονυσίας μὴ εἰδοιείης γράμματα καὶ ἐπιγέγραμμε αὐτῆς κύριος.  Ὀννο͂φρις Ψοίφις ὁμολογῶ εὐδωκεῖν τῇ προκιμένῃ ὁμολογείᾳ οἷς καὶ ἐξ ἀναγνώσις 
πέπισμαι καθὼς πρόκιται.  Ψύφιος Ψύφιος ὁμολογῶ εὐδοκῖν τῇ ὁμολογίᾳ, ὗς καὶ ἐξ ἀναγνώσεως πέπισμε καθὼς πρόκιται.  Ταμαρῆς Ψοίφις μετὰ κυρίου τοῦ ἀνδρὸς Μαρεψῆμις τοῦ Ψοίφις ὁμολογῶ εὐδοκε͂ν τῇ ὁμολογίᾳ, οἷς 
καὶ ἐξ ἀναγνώσεως πέπισμαι καθὼς πρόκιται. Μαρεψῆμις γέγραφα ὑπὲρ τῆς γυναικός νου μὴ οἰδυείης γράμματα.  Θαυβᾶστις Ψοίφιος μετὰ κυρίου ἐμοῦ τοῦ αὐτῆς προσγενοῦς Διονυσίου τοῦ Μάρωνος ὁμολογῶ συνευδο
κεῖν τῇ ὁμολογίᾳ ταύτῃ, ᾗ καὶ ἐξ ἀναγνώσεως πέπεισμαι καθὼς πρόκιται. Διονύσιος γέγραφα καὶ ὑπὲρ αὐτῆς μὴ εἰδυείης γράμματα.  Θαῆσις Μαρεψῆμις μετὰ κυρίου ἐμοῦ τοῦ ἀνδρὸς Ψοίφις τοῦ Ὀννῶφρις καὶ ἐγὼ αὐτὸς Ψοῖφις ὁμολογοῦ
μεν εὐδοκῖν τῇ ὁμολογίᾳ ταύτῃ, οἷς καὶ ἐξ ἀναγνώσιος πεπίσμεθα καθὼς πρόκιται. Ψοῖφις γέγραφα καὶ ὑπὲρ τῆς γυναικός μου μὴ εἰδυείος γράμματα, καὶ ἐπιγέγραμμε αὐτῆς κῦρις.  Ταμαρρῆς Μαρσισούχου μετὰ κυρίου τοῦ ἀδ
ελφοῦ μου Πακήβκις εὐτοκῶ τῇ μεριτέᾳ καθὼς πρώκιται. ἔγραψεν ὑπὲρ αὐτῶν Ὀννῶφρις Μαρσισούχου διὰ τὸ μὴ 
δέν αὐτοὺ γράμματα.  ἔτους ἑβδόμου Τιβερίου Κλαυδίου Καίσαρος Σεβαστοῦ Γερμανικοῦ 
Αὐτοκράτορος μην Νέου Σεβαστοῦ πέμπτῃ. ἀναγέγραπται διὰ τοῦ ἐν τῇ κώμῃ καὶ Κερκεσούχων Ὤρους γραφίου.